Lam in Wolfsklere | rooi rose Lam in Wolfsklere | rooi rose
In die vervolgverhaal, geskryf deur Bernette Bergenthuin, stel Elma Postma jou voor aan Amie Kühn, 'n belowende jong prokureur wie se byna perfekte lewe in 'n oogwink verander toe sy besef haar kêrel dra nie haar belange op die hart nie.
Kobus voer iets in die mou, daarvan is sy seker. Amie sit tussen twee vure. Caro Marx het haar mooi gevra om Kobus se dinge aan hom bloot te lê, maar Kobus is haar vriend. Wat moet sy doen? Die Marx-broers bly nie lank haar grootste probleem nie – haar ouers lei haar in 'n lokval.
Antoinette konkel agter Amie se rug met Gerhard wat tot 'n verdagte SMS-boodskap lei. Amie besef sy moet onder haar ma se voete uitkom en oortuig Kobus om saam met haar na meenthuise te begin kyk. In die proses boor hy 'n sensitiewe aar oop, en Amie word deur haar eie spoke gekonfronteer.
Lam in Wolfsklere Episode 11: Terug skool toe
Teen middagete is Amie se senuwees rou. Hoe is dit moontlik? Sy was vas oortuig haar geluk het begin draai. Dat karma letterlik besluit het om die ander wang te draai.
Voorgelees deur Elma Postma. Geskryf deur Bernette Bergenthuin. Geredigeer deur Ilse Salzwedel. Musiek deur Mart-Marie Snyman.
Lam in Wolfsklere Episode 10: Die lig aan die einde van die tonnel
Vir 'n oomblik sit Amie net na haar selfoon en staar. Toe sink dit in: Haar lewe is nie verby nie. Sy hoef nie vir ewig en altyd onder haar ouers se dak te woon nie. Sy hoef nie haar Nine West-skoene vir FitFlops te ruil nie. Sy is weer 'n praktiserende prokureur.
Lam in Wolfsklere Episode 9: Amie die informant
Vandag vat sy haar tyd om hom op te som. Goed gesnyde pak, blink skoene, Rolex aan sy linkerpols. Net nog 'n wolf in skaapsklere. Sy sal haar kop op 'n blok sit die pak is ook Armani – Gerhard se gunstelinghandelsmerk. Gelukkig is sy nou wyser.
Lam in Wolfsklere Episode 8: Die wrede werklikheid
Amie besef sy sal 'n regte werk moet soek. Maar eers moet sy 'n verwysing van VVV Ingelyf kry. Spesifiek van Gerhard. En dit beteken sy sal hom moet kontak. En Caro Marx wil haar spreek, oor 'n koppie koffie. Oor Kobus, natuurlik niks anders nie.
Hemel, maar die man is aantreklik! Daardie effense stoppelbaard op sy vierkantige ken … Al Pacino was ook aantreklik in Scarface, Amie! Maar hierdie vreemdeling is so stylvol. Sy sluk. Die slegte ouens in Mafia-flieks trek mos so deftig aan.
Lam in Wolfsklere Episode 6: Die bye en die blomme
Natuurlik het Kobus en sy broer 'n ingewikkelde verhouding; dit was al gister duidelik toe hy toegeklap het soos 'n mossel ná haar uitvraery. Sy moet minder nuuskierig wees.
Kobus neem Amie se hand vol swart verfspatsels in sy pienk gespikkelde hand. "Kyk, ek ken jou eintlik glad nie, maar ek kan sien jy weet wat jy doen. Jy is net een van daardie raakvatmense. Tog is dit dalk nie 'n slegte plan om vir 'n rukkie iets anders te doen nie, weg van die uitmergelende lewe van law and honour."
Lam in Wolfsklere Episode 4: Die groot verlange
Amie lag geforseerd om die trane wat agter haar ooglede brand, te verbloem. Sy kan nie meer aan Gerhard dink nie. Dit maak haar mal. Sy probeer dit keer, maar 'n besef van finaliteit daal swart oor haar gedagtes.
Lam in Wolfsklere Episode 3: Kuiken in die nes
Kobus se selfvoldane glimlag in die spieël is genoeg om haar te waarsku hier kom 'n ding. "Oukei, ek sal vir jou sê, maar jy vertel vir niemand nie, hoor. Sover weet net ek en Anthony. En natuurlik my verskaffer."
Lam in Wolfsklere Episode 2: Roos terug in die Rosestad
Het Amie ooit die voordeur gesluit nadat sy alles wat sy kon raakvat, in Cooper se kattebak geprop het? Sy kan nie onthou nie. Sy moes net wegkom.
Amie haal diep asem en besluit om die bul by die horings te pak. Sy neem 'n stewige slukkie port vir moed. Hierdie gesprek kan nie langer uitgestel word nie.
Amie se lewe is perfek – sy woon in die mooie Kaap, sy is mal oor haar werk as prokureur en sy gaan uit met die aantreklike Gerhard Vosloo. Maar die perfekte prentjie val vinnig uit mekaar toe sy besef dat sy en Gerhard nie heeltemal dieselfde oor mekaar voel nie ... Wat gaan gebeur? Luister na dié opwindende reeks om uit te vind.